বিশ্বের অতি ধনীরা আরও ধনী হয়েছেন ২০১৭ সালে। ২০১৭ সাল তাঁদের এতটাই ভাল গেছে যে এই বছরে তাঁরা বাৎসরিক রোজগারে রেকর্ড অঙ্ক যোগ করতে পেরেছেন। নতুন ১৭৯ জন অতি ধনী ব্যক্তি তৈরি হয়েছেন বিশ্ব জুড়ে। অন্তত এমনই দাবি করল সুইস ব্যাঙ্ক ইউবিএস। রিপোর্ট বলছে, এই মুহুর্তে বিশ্ব জুড়ে ২ হাজার ১৫৮ জন অতি ধনী ব্যক্তি রয়েছেন। ২০১৭ সালে তাঁদের সম্পদের পরিমাণ বেড়েছে ভারতীয় মুদ্রায় ১ কোটি ২ লক্ষ ৬৫ হাজার ৫০০ কোটি টাকা! মনে রাখতে হবে এই সম্পদ মাত্র ২ হাজার ১৫৮ জন অতি ধনী ব্যক্তির ঝুলিতে গিয়েছে! যা স্পেন বা অস্ট্রেলিয়ার মত দেশের মোট জিডিপি-র থেকেও বেশি!